Greek Legal Document

Category: 349

Content:
Όργανα που αποφασίζουν ή γνωμοδοτούν σε θέματα τεχνικών έργων που εκτελούνται από το Ίδρυμα Ιατροβιολογικών Ερευνών της Ακαδημίας Αθηνών (ΙΙΒΕΑΑ). Αρμόδια Όργανα Αρμόδια όργανα για τη λήψη αποφάσεων, σύμφωνα με τις διατάξεις του ν. 1418/1984, όπως ο νόμος αυτός έχει τροποποιηθεί και ισχύει, και των προεδρικών διαταγμάτων που εκδίδονται σε εκτέλεσή του για τα έργα που εκτελούνται από το Ίδρυμα Ιατροβιολογικών Ερευνών της Ακαδημίας Αθηνών (ΙΙΒΕΑΑ), είναι το Διοικητικό Συμβούλιο και η Υπηρεσία Τεχνικής Υποστήριξης του Ιδρύματος αυτού ή τα εξουσιοδοτημένα όργανα, σύμφωνα με τις εκάστοτε ισχύουσες οργανωτικές διατάξεις του, όπως ειδικότερα ορίζονται στο επόμενο άρθρο του παρόντος διατάγματος.Ορισμοί Τα αρμόδια όργανα στα οποία αναφέρεται το προηγούμενο άρθρο είναι ειδικότερα τα εξής : α) «Εργοδότης» ή «Κύριος του έργου», το Ίδρυμα Ιατροβιολογικών Ερευνών της Ακαδημίας Αθηνών. β) «Φορέας Κατασκευής», το Ίδρυμα Ιατροβιολογικών Ερευνών της Ακαδημίας Αθηνών. γ) «Διευθύνουσα Υπηρεσία» ή «Επιβλέπουσα Υπηρεσία», η Υπηρεσία Τεχνικής Υποστήριξης του ΙΙΒΕΑΑ, σύμφωνα με τις εκάστοτε ισχύουσες οργανωτικές διατάξεις. δ) «Προϊσταμένη Αρχή» ή «Εποπτεύουσα Αρχή», το Διοικητικό Συμβούλιο του Ιδρύματος Ιατροβιολογικών Ερευνών της Ακαδημίας Αθηνών. Τεχνικό Συμβούλιο Τεχνικό Συμβούλιο είναι το Τεχνικό Συμβούλιο της Ακαδημίας Αθηνών, όπως αυτό προβλέπεται από τις διατάξεις του άρθρου 6 του Ν. 1961/91 (Α 147) και του άρθρου 28, παρ. 19 περ. β του Ν. 2083/92 (Α 159) και τα σχετικά θέματα του παρόντος Διατάγματος εισηγείται ο Προϊστάμενος της Διευθύνουσας Υπηρεσίας ή ο νόμιμος αναπληρωτής του. Διεθνείς Διαγωνισμοί Η διακήρυξη και διεξαγωγή διεθνών διαγωνισμών για τα έργα που αφορούν το παρόν Διάταγμα εγκρίνονται από το Διοικητικό Συμβούλιο του ΙΙΒΕΑΑ, μετά από γνώμη του Τεχνικού Συμβουλίου της Ακαδημίας ΑθηνώνΠαρεκκλίσεις - Πρότυπα συμβατικά τεύχη 1. Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή των έργων του ΙΙΒΕΑΑ, οι παρεκκλίσεις αυτές εγκρίνονται από το Διοικητικό Συμβούλιο του ΙΙΒΕΑΑ, μετά από γνώμη του Τεχνικού Συμβουλίου της Ακαδημίας Αθηνών. Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων, εγκρίνονται με απόφαση του Υπουργού Περιβάλλοντος, Χωροταξίας και Δημοσίων Έργων και Εθνικής Παιδείας και Θρησκευμάτων, μετά από γνώμη του Τεχνικού Συμβουλίου της Ακαδημίας Αθηνών και πρόταση του Διοικητικού Συμβουλίου του ΙΙΒΕΑΑΑιτήσεις θεραπείας Στις αιτήσεις θεραπείας του αναδόχου που ασκούνται σύμφωνα με τις διατάξεις του άρθρου 12 του ν. 1418/1984, όπως κάθε φορά αυτός ισχύει, αποφασίζει ο Υπουργός Εθνικής Παιδείας και Θρησκευμάτων, μετά από γνώμη του Τεχνικού Συμβουλίου της Κεντρικής Υπηρεσίας του Υπουργείου Εθνικής Παιδείας και Θρησκευμάτων. Οι αιτήσεις θεραπείας απευθύνονται στον Υπουργό Εθνικής Παιδείας και Θρησκευμάτων και κοινοποιούνται στο Διοικητικό Συμβούλιο του ΙΙΒΕΑΑ. Οι αιτήσεις αυτές κοινοποιούνται και στην Υπηρεσία που έχει εκδόσει την προσβαλλομένη πράξη. Αν η αίτηση θεραπείας υποβάλλεται για παράλειψη έκδοσης πράξης, η κοινοποίηση γίνεται προς τη Διευθύνουσα Υπηρεσία. Τελικές διατάξεις Τα θέματα που δε ρυθμίζονται με το παρόν Διάταγμα διέπονται από το ν. 1418/1984, όπως αυτός ισχύει, τα π.δ/τα και τις κανονιστικές αποφάσεις που εκδίδονται κατ εξουσιοδότησή του.Έναρξη ισχύος Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Περιβάλλοντος, Χωροταξίας και Δημοσίων Έργων, αναθέτουμε τη δημοσίευση και εκτέλεση του παρόντος διατάγματος.